Hyperkosmik

Hyperkosmik ialah album studio kedua oleh kumpulan hip-hop Malaysia, The Fabulous Cats yang diterbitkan pada 11 Ogos 2008, dikeluarkan oleh Cat Presents dan Metadome. Album ini diterbitkan sepenuhnya oleh Cat Farish.

Hyperkosmik memuatkan 11 runut lagu yang menampilkan "Bawa Ku Terbang" dan "Slot Akasia" sebagai single utama. Juga menampilkan single lain seperti "Ratu Novella" dan "Lari". Album ini turut menampilkan Farhana Razali sebagai vokalis wanita yang baharu bagi menggantikan Alya.

Gaya muzik
Hyperkosmik menggabungkan elemen ska, funk, rock, swing, orkestra serta disko. Album ini menerapkan petikan gitar elektrik, gitar akustik, geseran piring hitam, trombon bersama paduan vokal yang beritma.

Muzik video
Pada pertengahan 2008, mereka menjalankan penggambaran muzik video "Bawa Ku Terbang". Dalam video tersebut, para penyanyi menyanyi di sekitar terminal lapangan terbang, di dalam dan di sayap pesawat (hasil imej janaan komputer) serta berlatarbelakangkan visual grafik. Juga menampilkan seorang pramugari dan beberapa penumpang lain.

Pada September 2008, The Fabulous Cats menjalankan penggambaran muzik video "Slot Akasia". Penggambaran muzik video itu dilakukan di Istana Budaya, Kuala Lumpur di panggung Lambang Sari ketika persiapan teater muzikal Impak Maksima: The Musical dalam masa yang sama.The Fabulous Cats fokus kepada Muzikal Impak Maksima oleh mStar Online. Dicapai pada 15 Oktober 2025. Teater tersebut berlangsung pada November 2008.

Senarai Runut

Sampel dan interpolasi
 "Ola Ole" mengandungi sampel dan interpolasi daripada lagu "Macam Itu Ini" daripada album Fantastik.
 "Slot Akasia" mengandungi sampel daripada lagu "Kurnia" oleh Slam dan mengandungi interpolasi daripada lagu "Sejati" oleh Wings.
 "Lari" mengandungi interpolasi daripada lagu "Rimas" daripada album Fantastik.

Personel
Maklumat dipetik daripada Discogs.

The Fabulous Cats
 Cat Farish – vokal, vokal latar, rap, konsep album, penerbit rap, penerbit
 Adeep – vokal, vokal latar, penerbit vokal, penolong penerbit
 Farhana – vokal, vokal latar, penolong konsep album, idea & konsep kulit album
 DJ Sumo – geseran piring hitam, susunan dram (runut 4)

Personel tambahan
 Ochi –  penyanyi latar (runut 2)
 Xema –  penyanyi undangan (runut 8)
 DJ Fuzz –  piring hitam (runut 8, 11 dan 14)
 Soul ID – kugiran undangan, komposer, penulis lirik (runut 11)
 Kombatt (The Pilgrims) – gitar elektrik (runut 12 dan 14)
 Edrie Hashim – gitar elektrik (runut 1)
 Aji – gitar elektrik, gitar akustik (runut 2, 8, 13 dan 14)
 Shah Slam – gitar elektrik (runut 3–7 dan 10)
 Kelly – bass (runut 1–8, 10 dan 12–14)
 Ujang Exists – dram (runut 12, 14 dan 15)
 Lok Yu – papan kekunci (runut 1–8, 10 dan 12–14)
 Rejab – hon (runut 1–4, 8 dan 13)
 Illegal – adunan muzik, susunan dram (runut 1–4, 6, 7, 10, 12–14)
 Ferhard Ahmad – penerbit eksekutif
 Marzuki – rakaman dram
 CL Toh – mastering
 Shahril – fotografi
 Mohd Khairul Azmi – reka bentuk kulit album

Rujukan

Kategori:Album Malaysia tahun 2008